Το Scotland Travel Club ιδρύθηκε το 1980, με ρητό στόχο την ενθάρρυνση για κόσμια συμπεριφορά εκ μέρους των οπαδών. Είχε προταθεί εκείνη την εποχή από τον Καθηγητή Έρικ Ντάνινγκ, η βελτίωση της συμπεριφοράς των οπαδών να προέρχεται από την "πατριωτική" επιθυμία τους να παρουσιάζουν καλύτερη εικόνα από τους Άγγλους οπαδούς, οι οποίοι αντιμετώπιζαν σοβαρότατα προβλήματα με τον χουλιγκανισμό τους στην διάρκεια των δεκαετιών του 1980 και του 1990. Η Tartan Army έχει κερδίσει αρκετά βραβεία για την συμπαράστασή της στην εθνική ομάδα της χώρας, αλλά και για την, σε κόσμια επίπεδα, συμπεριφορά της. Η οργάνωση του Travel Club είχε άμεσο αποτέλεσμα, καθώς οι αγώνες της Σκωτίας στο Παγκόσμιο Κύπελλο Ποδοσφαίρου 1982 διεξήχθησαν σε "οικογενειακό κλίμα". Η Tartan Army βραβεύτηκε επίσης ως η καλύτερη εκπροσώπηση οπαδών στο Ευρωπαϊκό Πρωτάθλημα Ποδοσφαίρου 1992, ενώ βραβεύτηκε και για την συμπεριφορά της στο Παγκόσμιο Κύπελλο Ποδοσφαίρου 1998 στην Γαλλία. Το BBC News περιέγραψε τους Σκωτσέζους οπαδούς ως "ένα από τα "highlights"" εκείνου του Παγκοσμίου Κυπέλλου, σε συνδυασμό με την πολύχρωμη παρουσία τους.